# J e g y z ő k ö n y v

**Készült:** A Pénzügyi Bizottság, valamint a Nemzetiségi Bizottság 2017. január 26-án, a

 Megyeháza Zrínyi Miklós tanácskozó termében tartott együttes üléséről.

**Jelen vannak**: a jelenléti ív szerint.

**Vajda László:** A Nemzetiségi Bizottság elnöke köszöntötte az ülésen megjelenteket. Elmondta, hogy a kiküldött meghívó szerint Együttes ülés lett volna, de a bizottsági tagok betegsége és előzetesen bejelentett távolléte miatt a Nemzetiségi Bizottság határozatképtelen.

Zakó László: A Pénzügyi Bizottság elnöke köszöntötte az ülésen megjelenteket. Megállapította, hogy az ülés határozatképes – 4 fő jelen. Főjegyző Úrtól kapott tájékoztatás alapján a Nemzetiségi Bizottság elnöke tanácskozási joggal részt vehet az ülésen. A bizottsági ülés meghívóját és az előterjesztéseket a bizottsági tagok megkapták. Más napirendi javaslat nem volt, a Pénzügyi Bizottság egyhangúan az alábbi határozatot hozta:

**1/2017. (I.26.) PB számú határozat**

A Zala Megyei Közgyűlés Pénzügyi Bizottsága 4 igen szavazattal egyhangúlag elfogadta napirendjét.

**Napirendi pontok:**

1. **Rendelet-tervezet a Zala Megyei Önkormányzat 2016. évi költségvetésének módosítására.**

**Zakó László:** az előterjesztés írásos anyagát megkapták. A szokásos átvezetéseket tartalmazza. Felkéri Hellerné Vizsy Ritát az írásos anyag szóbeli kiegészítésére.

**Hellerné Vizsy Rita:** A 2016. évi költségvetés a decemberben befolyt bevételekkel kerül módosításra. Ilyen bevétel volt többek közt a bérkompenzáció és a 2017. évi állami támogatás előlege. A módosítások után a költségvetés főösszege 615.049 e Ft-ra változik.

**Zakó László:** Megköszönte a szóbeli kiegészítést, kérdés, hozzászólás hiányában a napirendi pontot szavazásra bocsátja.

**2/2017. (I.26.) PB számú határozat**

A Zala Megyei Közgyűlés Pénzügyi Bizottsága a „Rendelet-tervezet a Zala Megyei Önkormányzat 2016. évi költségvetésének módosítására” című napirendi pontot 4 igen szavazattal egyhangúlag a Közgyűlésnek elfogadásra javasolja.

1. **Rendelet-tervezet a Zala Megyei Önkormányzat 2017. évi költségvetéséről.**

**Zakó László:** az írásos anyagot megkapták, az előterjesztés fontosságára való tekintettel kéri az előterjesztés bővebb kiegészítését.

**Hellerné Vizsy Rita:** 2017. évben az állami támogatás összege továbbra is 221.800 e Ft. Ezen kívül november 30-ig van lehetőség a múlt évi rendkívüli támogatás felhasználására. Az önkormányzat és a hivatal vonatkozásában is a 2017. évet érintő pályázati bevételekkel számolt, valamint a maradvánnyal, melynek az összege a zárszámadáskor kerül pontosításra.

A kiadások tekintetében a 8. sz. melléklet tartalmazza a főbb kiadásokat feladatonként. A tavalyi módosított előirányzathoz hasonló számokkal kerültek tervezésre a kiadások. A többéves kihatással járó döntések között jelentkeznek a pályázatok évenkénti kiadásai is a kitüntető címekről, díjakról szóló rendelet kiadásai mellett. A 2017. évi költségvetés bevételi-kiadási főösszege: 487.974 e Ft.

**Zakó László:** kérdezi, hogy a megyei közgyűlés elnöke és alelnökeinek új illetménye át van-e vezetve a költségvetésen.

**dr. Mester László:** igen, a költségvetést már ezekkel az összegekkel tervezték.

**Zakó László:** további kérdések és hozzászólás hiányában a napirendi pontot szavazásra bocsátja.

**3/2017. (I.26.) PB számú határozat**

A Zala Megyei Közgyűlés Pénzügyi Bizottsága a „Rendelet-tervezet a Zala Megyei Önkormányzat 2017. évi költségvetéséről” című napirendi pontot 4 igen szavazattal egyhangúlag a Közgyűlésnek elfogadásra javasolja.

1. **Tájékoztató a Zala Megyei Önkormányzati Hivatal által elvégzett feladatokról.**

**Zakó László:** az írásos anyagot megkapták, kérdezi, hogy előterjesztést kívánják-e szóban kiegészíteni.

**dr. Mester László:** az előterjesztés részletes, ha van kérdés az anyaggal kapcsolatban, szívesen válaszol.

**Zakó László:** megköszönte a részletesen kidolgozott, aprólékosan előkészített anyagot. Kérdés, hozzászólás hiányában a napirendi pontot szavazásra bocsátja.

**4/2017. (I.26.) PB számú határozat**

A Zala Megyei Közgyűlés Pénzügyi Bizottsága a „Tájékoztató a Zala Megyei Önkormányzati Hivatal által elvégzett feladatokról” című napirendi pontot 4 igen szavazattal egyhangúlag a Közgyűlésnek elfogadásra javasolja.

1. **A Zala Megyei Önkormányzat tisztségviselői díjazásának módosítása.**

**Zakó László:** az írásos anyagot megkapták, a Hivatal részéről kérdezi, hogy kívánja-e valaki szóban kiegészíteni.

**dr. Mester László:** nem kívánja szóban kiegészíteni az anyagot.

**Zakó László:** Az előterjesztéssel kapcsolatos véleményét a közgyűlésen is el fogja mondani, de most is kifejti. 2015. decemberétől vita a Parlamentben is a kistelepülések polgármestereinek illetményének rendezése. A Jobbik azt szerette volna elérni, ha az aprófalvak polgármesterinek díjazása emelkedik, így megszavazták az előterjesztést a kistelepülések polgármesterei miatt. Nem tartja indokoltnak a megyei jogú városok, városok, megyei önkormányzatok tisztségviselőinek díjemelkedését, különösen a költségtérítés részére vonatkozóan, mivel szolgálati autót használnak, üzemanyagkártyával rendelkeznek, telefonköltségüket fizetik, külföldi utazás során napidíjra jogosultak. Nem ért azzal egyet, hogy a megyei közgyűlés elnökének, illetve alelnökeinek is emelkedik a díja.

**Pintér László:** véleménye szerint, ha a kitelepülések polgármestereinek díját rendezik, akkor a megyei közgyűlés elnökének és alelnökeinek nem lehet annyi a bére, mint a kistelepülések polgármestereinek. Például az országgyűlési képviselők bére is kevés, 470.000 Ft-ot kapnak, abból nem lehet megélni. Arányaiban elnök úrnak és az alelnök uraknak megjár az emelés, az ország megengedheti ezt magának, a magyar politikusok nincsenek megfizetve.

**Zakó László:** 470.000 Ft nettó juttatásból nem lehet megélni? Egy borsodi képviselő szerint 47.000 Ft-ból meg lehet élni. 47.000 Ft-ból nem lehet megélni, viszont sokan örülnének neki, ha 470.000 Ft-ot utalnának nekik. Jelzés és üzenet értékkel szerette volna elmondani a véleményét, hogy a kistelepülések polgármesterinek béremelése kapcsán az amúgy sem kevés városi, megyei tisztségviselői bért is még megemelték.

**Vincze Tibor:** véleménye szerint üdvözölni kell a döntést. Mint polgármester elmondhatja, hogy a döntéseiért saját és családja vagyonával felel, addig egy megyei közgyűlés elnökének ennél jóval fajsúlyosabb ügyekben kell döntenie, a felelőssége is nagyobb.

**Góra Balázs:** ez egyfajta törvényi átvezetés, az ellenzék által nehezen megfogható téma, mely kapcsán megérti Zakó László elnök úr által felsorakoztatott érveket.

**Zakó László:** az általa elmondottak csak egy kifejezése annak, hogy nem tetszik neki a rendszer, természetesen egymás véleményének tiszteletben tartására kell törekedni. További kérdés, hozzászólás hiányában a napirendi pontot szavazásra bocsátja.

**5/2017. (I.26.) PB számú határozat**

A Zala Megyei Közgyűlés Pénzügyi Bizottsága a „A Zala Megyei Önkormányzat tisztségviselői díjazásának módosítása” című napirendi pontot 3 igen, 1 nem szavazattal a Közgyűlésnek elfogadásra javasolja.

1. **A Zala Megyei Területfejlesztési Ügynökség Közhasznú Nonprofit Kft. 2017. évi üzleti tervének elfogadása.**

**Zakó László:** felkéri az előterjesztés készítőjét szóbeli kiegészítésre.

**Bali József:** elmondta, hogy a tőlük elvárható legmagasabb szinten készítették el az anyagot, mint ahogy az üzleti tervből is látszik, a közhasznú feladatokat kívánják elsősorban ellátni.

**Zakó László:** megköszönte a szóbeli kiegészítést, további kérdés, hozzászólás hiányában a napirendi pontot szavazásra bocsátja

**6/2017. (I.26.) PB számú határozat**

A Zala Megyei Közgyűlés Pénzügyi Bizottsága a „A Zala Megyei Területfejlesztési Ügynökség Közhasznú Nonprofit Kft. 2017. évi üzleti tervének elfogadása” című napirendi pontot 4 igen szavazattal egyhangúlag a Közgyűlésnek elfogadásra javasolja.

1. **Tájékoztató a Nyugat-dunántúli Regionális Fejlesztési Ügynökség Közhasznú Nonprofit Kft. végelszámolásának lezárásáról.**

**Zakó László:** szóbeli kiegészítésre felkéri az előterjesztést készítőt.

**dr. Mester László:** az RFÜ végelszámolását már kétszer tárgyalta a Közgyűlés, a végelszámolás 2016. februárjában indult el, és egy nemzetközi projekt elhúzódó ellenőrzése miatt nem zárult le. Nem keletkezett visszafizetési kötelezettsége ezen ellenőrzés eredményeként a társaságnak. Taggyűlés fogja meghatározni a végelszámolás napját, hiszen ez taggyűlési hatáskör.

**Zakó László:** megköszönte a szóbeli kiegészítést, további kérdés, hozzászólás hiányában a napirendi pontot szavazásra bocsátja.

**7/2017. (I.26.) PB számú határozat**

A Zala Megyei Közgyűlés Pénzügyi Bizottsága a „Tájékoztató a Nyugat-dunántúli Regionális Fejlesztési Ügynökség Közhasznú Nonprofit Kft. végelszámolásának lezárásáról” című napirendi pontot 4 igen szavazattal egyhangúlag a Közgyűlésnek elfogadásra javasolja.

1. **A 2017. évi összesített közbeszerzési terv elfogadása.**

**Zakó László:** az írásos anyagot megkapták, amely elég rövid.

**dr. Mester László:** árubeszerzés és szolgáltatás vásárlás esetén az értékhatár nettó 8 millió Ft-ról nettó 15 millió Ft-ra emelkedett, emiatt a tavaly beindult pályázatok közbeszerzései már nem szerepelnek az előterjesztésben. Évközben, ha szükséges a közbeszerzési terv módosítható.

**Zakó László:** megköszönte a szóbeli kiegészítést. További kérdés és hozzászólás hiányában a napirendi pontot szavazásra bocsátotta.

**8/2017. (I.26.) PB számú határozat**

A Zala Megyei Közgyűlés Pénzügyi Bizottsága a „A 2017. évi összesített közbeszerzési terv elfogadása” című napirendi pontot 4 igen szavazattal egyhangúlag a Közgyűlésnek elfogadásra javasolja.

1. **A Zala Megyei Közgyűlés Pénzügyi Bizottsága 2017. I. félévi munkaterve.**

**Zakó László:** az írásos előterjesztést megkapták, a mai ülésen kívül még két időpontot tartalmaz, az áprilisi és a júniusi közgyűlés szokásos napirendi pontjait. Főjegyző Úrtól azt a tájékoztatást kapta, hogy a napirendi pontok bővülhetnek, ha fontos ügyben történik a javaslat, akkor akár határidőn túl is be lehet nyújtani.

Hozzászólás, kérdés hiányában a napirendi pontot szavazásra bocsátja.

**9/2017. (I.26.) PB számú határozat**

A Zala Megyei Közgyűlés Pénzügyi Bizottsága a „A Zala Megyei Közgyűlés Pénzügyi Bizottsága 2017. I. félévi munkaterve” című napirendi pontot 4 igen szavazattal egyhangúlag a Közgyűlésnek elfogadásra javasolja.

**Zakó László:** megköszönte a bizottság munkáját, és az ülést bezárta.

K.m.f.

|  |  |
| --- | --- |
| ***Zakó László****a Pénzügyi Bizottság elnöke* | ***Pintér László****a Pénzügyi Bizottság alelnöke* |

|  |  |
| --- | --- |
| ***Vajda László****a Nemzetiségi Bizottság elnöke* |  |